wannaphong/clean_thaiwikipedia huggingface dataset:
# ปูขน (ปูก้ามขน)
สำหรับปูขนอย่างอื่นที่เป็นปูบก ดูที่: ปูไก่

ปูขน หรือ ปูก้ามขน หรือ ปูเซี่ยงไฮ้ (; พินอิน: dà zhá xiè, shànghǎi máo xièปูขนเซี่ยงไฮ้ จากโอเคเนชั่น; ; ศัพท์มูลวิทยา: Eriocheir (/โอ-ริ-โอ-เชีย/) เป็นภาษาลาตินแปลว่า "ก้ามมีขน" และคำว่า sinensis (/ไซ-เนน-ซิส/) มีความหมายว่า "อาศัยในประเทศจีน") เป็นครัสเตเชียนจำพวกปูชนิดหนึ่ง

ปูขนมีถิ่นกำเนิดในประเทศจีน พบอาศัยอยู่ตามทะเลสาบในประเทศจีน เจริญเติบโตอยู่ในสภาพอากาศหนาว และน้ำที่เย็นจัด อุณหภูมิของน้ำต่ำกว่า 10 องศาเชลเชียส บริเวณที่พบมากและเป็นที่รู้จักกันดีคือ ทะเลสาบหยางเถิง ในมณฑลเจียงซู นอกจากนี้ยังพบในเกาะไต้หวัน และบางส่วนของคาบสมุทรเกาหลีไปจนถึงทะเลเหลือง 

ปัจจุบันได้แพร่กระจายไปถึงทวีปยุโรป เช่น ประเทศฟินแลนด์, สวีเดน, เดนมาร์ก, เนเธอร์แลนด์, เบลเยียม, เยอรมนี และบางส่วนของประเทศฝรั่งเศสและอังกฤษ 

ปูขนมีกระดองรูปทรงสี่เหลี่ยมขนาดกว้าง 7-8 เซนติเมตร สีน้ำตาลปนเหลืองจนถึงน้ำตาลเข้ม มีขนเป็นกระจุกบนขาทุกขาซึ่งถือเป็นลักษณะเด่น ขาเดินคู่แรกเป็นก้ามหนีบ ขาเดินที่เหลืออีก 4 คู่ มีลักษณะเรียวยาว ไม่เป็นใบพาย กระดองส่วนหน้าไม่เรียบ มีตุ่มทู่ ๆ เรียงกัน 2 แถว แถวแรกมี 2 ตุ่ม แถวถัดมามี 3 ตุ่ม ทั้งสองแถวเรียงขนานกับริมขอบเบ้าตาด้านใน ลักษณะเด่นที่สังเกตเห็นได้ชัดคือ ขอบด้านข้างของกระดองมีหนามแหลม 4 อัน ที่ก้ามมีขนสีน้ำตาลเข้มลักษณะเป็นกระจุกคล้ายสาหร่ายหางไก่ ห่อหุ้มหนา โดยเฉพาะบริเวณขอบด้านนอกของก้ามหนีบ อันเป็นที่มาของชื่อสามัญ ซึ่งปูขนนั้นมีลักษณะคล้ายกับปูขนญี่ปุ่น (E. japonica) ซึ่งอยู่ในสกุลเดียวกัน แต่พบในประเทศญี่ปุ่นมาก
thumb|left|ปูขนปรุงสุกพร้อมรับประทาน
มีวงจรชีวิตอาศัยอยู่ในทะเลสาบที่มีน้ำสะอาดและเย็นจัด เมื่อถึงช่วงฤดูร้อนจะอพยพไปผสมพันธุ์และวางไข่ในทะเลหรือดินดอนสามเหลี่ยมปากแม่น้ำแยงซี ปูขนที่มีร่างกายสมบูรณ์จะมีขนเป็นประกายสีเหลืองทองอ่อน โดยเฉพาะในช่วงฤดูหนาว คือ ในปลายปีของทุกปี คือ เดือนตุลาคม-ธันวาคม 

ปูขนจัดเป็นอาหารจีนที่มีชื่อเสียงอย่างมาก  และจัดเป็นอาหารที่หายาก มีราคาแพง นับเป็นอาหารระดับฮ่องเต้ เนื่องจากมีจำหน่ายเฉพาะในช่วงฤดูหนาวเท่านั้น เพราะเป็นฤดูผสมพันธุ์ ที่ปูตัวผู้จะมีเนื้อรสชาติหวาน และปูตัวเมียจะมีไข่ เนื่องจากชาวจีนมีความเชื่อว่า ปูขนต้องเป็นปูที่มีความทรหดอดทนมาก เนื่องจากสามารถใช้ชีวิตผ่านฤดูหนาวที่อากาศหนาวเหน็บมาได้  เชื่อว่าหากได้กินเนื้อแล้วจะทำให้แข็งแรงเหมือนปู ปราศจากโรคภัยไข้เจ็บ ทำให้ร่างกายอบอุ่น แก้โรคคออักเสบ รักษาอาการทางเดินอาหารไม่ปรกติ รวมทั้งมีผลในการถอนพิษด้วย ทำให้มีราคาซื้อขายที่สูงมาก ทั้งในจีนแผ่นดินใหญ่, ไต้หวัน หรือฮ่องกง

สำหรับชาวไทยรู้จักรับประทานปูขนมาไม่ต่ำกว่า 30 ปีแล้ว ถึงขนาดเมื่อถึงฤดูหนาวจะเดินทางไปฮ่องกงเพื่อรับประทานปูขนโดยชนิด หรือซื้อกลับมายังประเทศไทยโดยแช่แข็งไว้ในกระติกน้ำแข็ง แต่ปัจจุบันก็สามารถหารับประทานได้ในประเทศไทย โดยวิธีการปรุงปปูขนนั้นก็กระทำได้โดยง่าย โดยใช้วิธีการนึ่งเพียง 15 นาทีเท่านั้น อาจจะมีการใส่สมุนไพรหรือพืชบางชนิดลงไปเพื่อให้ความหอม และรับประทานพร้อมกับจิ๊กโฉ่ว หรือซอสเปรี้ยวของจีน หรือสุราแบบจีน และต้องรับประทานน้ำขิงเป็นของตบท้าย เพื่อปรับสภาพหยินหยางในร่างกายให้สมดุลหนึ่งปีมีครั้งเดียว 'ปูขน' เมนูจักรพรรดิ ปรับหยิน-หยาง สร้างสมดุล จากแนวหน้า ซึ่งต้องปรุงให้สุก เพราะจากการศึกษาพบว่า ปูขนนั้นเป็นพาหะของโรคพยาธิใบไม้ในปอดปูขน  

สำหรับในประเทศไทย ปัจจุบันสามารถเพาะขยายพันธุ์ได้แล้ว ที่โครงการหลวง บนยอดดอยอินทนนท์ จังหวัดเชียงใหม่เที่ยวอินทนนท์ มี 'ปูขน' ให้กิน พันธุ์จีนเลี้ยงสำเร็จ! จากไทยรัฐ
# ตราแผ่นดินของทาจิกิสถาน
ตราแผ่นดินของทาจิกิสถาน ประกาศใช้อย่างเป็นทางการเมื่อปี พ.ศ. 2536 โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตทาจิก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ

ด้านซ้ายช่อดอกฝ้าย และ ด้านขวา รวงข้าวสาลีเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้ทาจิกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวทาจิก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง เหนือช่อดอกฝ้าย และ รวงข้าวสาลี มีรูปภูเขาปาร์มาร์ภายใต้แสงรัศมีของดวงอาทิตย์ ประกอบมีรูปมงกุฎล้อมด้วยดาวห้าแฉก 7 ดวง รูปเหล่านี้เป็นสีทอง รองรับด้วยหนังสือ.

ภายหลังการล่มสลายของสหภาพโซเวียตในปี พ.ศ. 2535 ได้มีการประกาศใช้ตราแผ่นดินแบบแรก มีลักษณะเป็นรูปสิงโตยืนเหยียบภูเขาปาร์มาร์ รองรับรับด้วยรวงข้าวสาลีเป็นรูปวงพระจันทร์ พันด้วยแถบริบบิ้นสีธงชาติทั้งสองข้าง ในสมัยประธานาธิบดี เอมอมาลี ราห์มอน

 ภาพ 

ดูเพิ่ม
ธงชาติทาจิกิสถาน
เพลงชาติทาจิกิสถาน

ทาจิกิสถาน
หมวดหมู่:สัญลักษณ์ของประเทศทาจิกิสถาน
# ลัทธิหลัว
ลัทธิหลัว  เป็นศาสนาในประเทศจีน หลัว ชิงเป็นศาสดาผู้ก่อตั้งลัทธินี้ขึ้นในปี ค.ศ. 1482 โดยอ้างว่าสืบมาจากนิกายเซนสำนักหลินจี้从台湾斋教《龙华科仪》看其禅宗的传承与思想 แต่แนวคำสอนจริง ๆ เป็นการผสานความเชื่อของลัทธิขงจื๊อ ลัทธิเต๋า และศาสนาพุทธแบบจีน ลัทธิหลัวแพร่หลายอย่างมากและมีอิทธิพลต่อศาสนาต่าง ๆ ในประเทศจีนสมัยราชวงศ์หมิงและราชวงศ์ชิง เช่น ลัทธิอนุตตรธรรม ลัทธิเจ เป็นต้น

คัมภีร์สำคัญของลัทธินี้คือคัมภีร์อู่ปู้ลิ่วเช่อซึ่งศิษย์ของหลัว ชิง เรียบเรียงขึ้นจากคำสอนของหลัว ชิง ที่สาวกช่วยกันจดบันทึกไว้ คัมภีร์นี้แพร่หลายมากแม้แต่ในลัทธิอื่น ๆ เช่น ลัทธิเจและลัทธิอนุตตรธรรมที่ยอมรับนับถือทั้งคัมภีร์อู่ปู้ลิ่วเช่อและศาสดาหลัวชิง

 ประวัติ 
หลัว ชิง มีชิวิตอยู่ในช่วง ค.ศ. 1442 - 1527 เริ่มประกาศศาสนาตั้งแต่ปี ค.ศ. 1482 ถึง ค.ศ. 1509 โดยมีสาวกช่วยกันจดบันทึกคำสอนไว้ เมื่อหลัว ชิง เสียชีวิตแล้วสาวกจึงเรียบเรียงคำสอนนั้นเป็นเล่มคัมภีร์ ชื่อว่า "อู่ปู้ลิ่วเช่อ" ซึ่งแปลว่า ห้าส่วนหกเล่ม Five Parts and Six Volumes , Encyclopedia of Taiwan, เรียกข้อมูลวันที่ 8 พฤษภาคม พ.ศ. 2556 ลัทธิหลัวแพร่หลายมากในสมัยราชวงศ์หมิงและราชวงศ์ชิง จนมีอิทธิพลต่อลัทธิศาสนาอื่น ๆ ที่เกิดขึ้นตามมาในภายหลัง

ลัทธิที่ได้รับอิทธิพลอย่างมากจากลัทธิหลัว ได้แก่ ลัทธิอนุตตรธรรม และลัทธิเจCharles Brewer Jones. BUDDHISM IN TAIWAN: A HISTORICAL SURVEY
# เปอโยต์ 405
เปอโยต์ 405  เป็นรถยนต์นั่งขนาดกลาง (Mid-Size Car) ผลิตโดยเปอโยต์ เริ่มผลิตเมื่อปี พ.ศ. 2530 ออกมาเพื่อทดแทนเปอโยต์ 505  และเลิกผลิตเมื่อปี พ.ศ. 2540 โดยมีเปอโยต์ 406  มาทดแทน แต่ในบางประเทศ เปอโยต์ 405 ยังมีการผลิตอยู่เพื่อแซยิดรุ่นเดิมไปก่อน เปอโยต์ 405 มีตัวถัง 2 แบบคือ ซีดาน 4 ประตู และสเตชันวากอน 5 ประตู มีเครื่องยนต์ตั้งแต่ 1.4 ไปจนถึง 2.0 ลิตรทั้งแบบเบนซินและดีเซล มีฐานการประกอบที่ประเทศอาร์เจนตินา ,ชิลี ,อียิปต์ ,ฝรั่งเศส ,อินโดนีเซีย ,อิหร่าน ,โปแลนด์ ,ไต้หวัน ,สหราชอาณาจักรและซิมบับเว ตลอดระยะเวลาที่ทำตลาด เปอโยต์ขาย 405 ไปได้ทั่วโลก 2.5 ล้านคัน

ในประเทศไทย บริษัท ยนตรกิจ คอร์เปอเรชั่น จำกัด ซึ่งเป็นผู้ผลิต นำเข้าและจำหน่ายเปอโยต์ในยุคนั้น เคยนำเข้าเปอโยต์ 405 มาจำหน่ายเมื่อปี พ.ศ. 2532 มีรุ่น 405 GR และ 405 Mi16 จนกระทั่งปี พ.ศ. 2536 จึงมีการไมเนอร์เชนจ์ให้ดูสวยงามขึ้น ยุบรุ่น GR และ Mi16 ลง เหลือแต่รุ่น SRi เครื่องยนต์เปลี่ยนมาใช้เป็นแบบ 4 สูบ SOHC 8 วาล์ว 2.0 ลิตร 123 แรงม้า ภายในออกแบบให้ดูสวยงามขึ้น มีลายไม้แผ่นเล็กๆ แปะอยู่ตรงแดชบอร์ดฝั่งคนนั่ง ล้อลายเดิม แต่กันชนหน้า-หลังที่เป็นแบบสเกิร์ตในตัว กับสปอยเลอร์บนฝากระโปรงท้ายไม่มีให้แล้ว ภาพลักษณ์ของรถจึงออกไปทางแนวหรูขึ้น ต่อมาก็มีรุ่นประหยัด 405 GRi เครื่องยนต์ 1.6 ลิตร 90 แรงม้า ทำราคาแข่งกับรถญี่ปุ่น ก่อนที่ 405 จะหลีกทางให้กับการมาของ 406 ก็มีการนำชื่อ Mi16 กลับมาขายใหม่โดยใช้บอดี้ของ SRi ใส่ชุดแต่งสปอร์ตไฟหน้ากลม 4 ดวง และนำเครื่องยนต์จาก 306 S16 2.0 ลิตร 155 แรงม้ามาใช้ รถรุ่นนี้ในปัจจุบันถือว่าหายากมาก เพราะในช่วงที่ยังวางจำหน่ายอยู่ ก็ไม่ค่อยประสบความสำเร็จมากนัก
 อ้างอิง 
 50 รถรุ่นดังในเมืองไทย 1985 - 2005 (Part II) 

405
หมวดหมู่:ยานพาหนะตำรวจ
# เอ็มเคเอ็มสเตเดียม
เอ็มเคเอ็มสเตเดียม  เดิมชื่อ เคซีสเตเดียม และ เคคอมสเตเดียม เป็นสนามกีฬาอเนกประสงค์ตั้งอยู่ใน คิงส์ตันอะพอนฮัลล์ ประเทศอังกฤษ ถูกวางแผนการก่อสร้างตั้งแต่ช่วงปลายยุค 1990 โดยสร้างเสร็จเมื่อปี พ.ศ. 2545 ด้วยเงินทุน 44 ล้านปอนด์ ชื่อสนามถูกตั้งชื่อตามผู้สนับสนุนหลักคือ เคซี หรือ คิงส์ตันคอมมูนิเคชันส์ ซึ่งเป็นผู้ให้บริการโทรคมนาคม และในอนาคตมีแผนการต่อเติมให้สามารถจุผู้คนได้ 32,000 คน
# เอสตาจีอูเบย์รา-รีอู
สนามกีฬาฌูแซ ปิญเญย์รู บอร์ดา  หรือที่รู้จักกันในชื่อ เอสตาจีอูเบย์รา-รีอู  แปลว่า "สนามริมแม่น้ำ" เพราะตั้งอยู่ติดกับแม่น้ำกวาอีบา เป็นสนามฟุตบอลแห่งหนึ่งในเมืองโปร์ตูอาแลกรี ประเทศบราซิล และเป็นสนามเหย้าของอิสโปร์ชีกลูบีอิงเตร์นาซีโยนัล โดยตั้งชื่อตามฌูแซ ปิญเญย์รู บอร์ดา วิศวกรอาวุโสชาวโปรตุเกสที่เป็นผู้ควบคุมการก่อสร้างสนาม แต่เขาได้เสียชีวิตก่อนสนามจะสร้างเสร็จ
# เทศกาลเพนเทคอสต์
เทศกาลเพนเทคอสต์พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน. พิมพ์ครั้งที่ 2, (แก้ไขเพิ่มเติม). ราชบัณฑิตยสถาน. 2548. หน้า 420–1.  (ราชบัณฑิตยสถาน) หรือ วันเปนเตกอสเต ม.ป.ป. สืบค้นเมื่อ 24 เมษายน 2556. (โรมันคาทอลิก) มาจากคำว่า  ในภาษากรีก ซึ่งแปลว่า "(วัน) ที่ 50" เพราะเป็นวันที่ 50 นับจากวันสมโภชปัสคา วงศ์วานอิสราเอลจัดเทศกาลนี้ขึ้นเพื่อเป็นการระลึกถึงการที่พระยาห์เวห์ได้ประทานธรรมบัญญัติแก่โมเสสที่ภูเขาซีนาย ส่วนคริสต์ศาสนิกชนถือวันนี้เป็นการเฉลิมฉลองเหตุการณ์ที่พระวิญญาณบริสุทธิ์ได้ลงมาประทับบนอัครทูตเพื่อเป็นกำลังในการประกาศข่าวดีต่อมวลมนุษย์ คริสตจักรโรมันคาทอลิกจึงถือวันนี้เป็นวันสมโภชพระจิตเจ้า และนับเป็นวันเกิดของคริสตจักรด้วย
# ตราแผ่นดินของเติร์กเมนิสถาน
ตราแผ่นดินของเติร์กเมนิสถาน เริ่มใช้เมื่อ พ.ศ. 2546 มีส่วนประกอบคือ
ยอด เป็นรูป จันทร์เสี้ยวข้างขึ้นและดาวห้าแฉก 5 ดวงสีขาว
โล่ เป็นรูป ม้าอัคฮาร์ เทเคอยู่ในวงกลมสีน้ำเงิน ลวดลายพรมกุล ในวงกลมสีแดง ข้าวสาลี และ ดอกไม้ 7 ดอก ในโล่สีเขียว 
ส่วนประกอบอื่นๆ เป็นรูปสัญลักษณ์รุบ เอล ฮิบ คือ สี่เหลี่ยมสองอันซ้อนกัน
ตราแผ่นดินของเติร์กเมนิสถานในอดีต

ดูเพิ่ม
ธงชาติเติร์กเมนิสถาน
เพลงชาติเติร์กเมนิสถาน

ติร์กเมนิสถาน
หมวดหมู่:สัญลักษณ์ของประเทศเติร์กเมนิสถาน
# ตราแผ่นดินของอัฟกานิสถาน
ตราแผ่นดินของอัฟกานิสถาน เป็นสัญลักษณ์ที่เป็นทางการของประเทศอัฟกานิสถาน

 ตราในอดีต 

ตัวเลขปี
ในบางตรามีปีที่แตกต่างกัน ดังตัวอย่างข้างล่าง (นอกจากนี้ยังพบเลขปีในตราประจำ ค.ศ. 1974–1978)

 ฮิจเราะห์  คริสต์ศักราช  เหตุการณ์  ตรา ۱۲۹۸  1298 สุริยคติ 1919–1920 เอกราช   (สงครามอังกฤษ-อัฟกานิสถานครั้งที่สาม) 2004–2021 ١٣٤٨ 1348 จันทรคติ 1929–1930 การขึ้นครองราชย์ของนาดีร์ ชาฮ์   (สงครามกลางเมือง ค.ศ. 1928–1929) 1931–1973, 1992–2002, 2002–2004 ١٤١٥ 1415 จันทรคติ 1994–1995 การขึ้นสู่อำนาจของตอลิบาน   (สงครามกลางเมือง ค.ศ. 1992–1996) 1996–2001, 2021–ปัจจุบัน

ดูเพิ่ม
ธงชาติอัฟกานิสถาน
เพลงชาติอัฟกานิสถาน

หมายเหตุ
# เอบิโก้ โฮลดิ้งส์
บริษัท เอบิโก้ โฮลดิ้งส์ จำกัด (มหาชน) (ชื่อย่อ: ABICO) จดทะเบียนเป็นบริษัทจำกัด เมื่อวันที่ 26 พฤศจิกายน พ.ศ. 2527 ต่อมาบริษัทฯ ได้จดทะเบียนแปลงสภาพเป็นบริษัทมหาชน เมื่อวันที่ 3 พฤศจิกายน พ.ศ. 2535สรุปข้อสนเทศบริษัทจดทะเบียนตลาดหลักทรัพย์แห่งประเทศไทย เป็นหนึ่งในบริษัทที่จดทะเบียนในตลาดหลักทรัพย์แห่งประเทศไทย บริษัทดำเนินกิจการรับจ้างผลิตนมยูเอชที นมพาสเจอร์ไรส์ และ น้ำผลไม้พาสเจอร์ไรส์ รวมทั้งผลิตและจำหน่ายน้ำนมดิบ เช่าลิขสิทธิ์ยี่ห้อ เนสท์เล่ เอฟแอนด์เอ็น ฟาร์มโชคชัย และธุรกิจอสังหาริมทรัพย์ อีกด้วย ปัจจุบันบริษัทอยู่ในระหว่างดำเนินการตามแผนฟื้นฟูการดำเนินงาน
# ตริส(เอทิลีนไดเอมีน)โคบอลต์(III) คลอไรด์
ตริส(เอทิลีนไดเอมีน)โคบอลต์(III) คลอไรด์  เป็นสารประกอบโคออร์ดิเนชันที่มีสูตร [Co(en)3]Cl3 สารประกอบสำคัญที่สุดในประวัติศาสตร์ของเคมีโคออร์ดิเนชันเนื่องจากเสถียรภาพและสมบัติทางสเตอริโอเคมี
# เอแคป แอ๊ดไวเซอรี่
บริษัท เอแคป แอ๊ดไวเซอรี่ จำกัด (มหาชน) (ชื่อย่อ:ACAP) สรุปข้อสนเทศบริษัทจดทะเบียนตลาดหลักทรัพย์แห่งประเทศไทย  ก่อตั้งและเริ่มดำเนินการในปี พ.ศ. 2541 เดิมชื่อบริษัท เอเชี่ยน แคปปิตอล แอ๊ดไวเซอร์ส จำกัด ปัจจุบันบริษัทดำเนินกิจการด้านการบริหารสินทรัพย์ด้อยคุณภาพ บริษัทจดทะเบียนในตลาดหลักทรัพย์ เอ็ม เอ ไอ

 การประกอบกิจการ 
ลักษณะการประกอบธุรกิจของบริษัทและบริษัทย่อย มีการแบ่งลักษณะงานการให้บริการที่ปรึกษาการเงิน ดำเนินธุรกิจบริหารสินทรัพย์ด้อยคุณภาพ แบ่งออกได้ดังนี้  ลักษณะการประกอบธุรกิจแบบรายงาน56-1 เอแคป แอ๊ดไวเซอรี่ จำกัด (มหาชน) ประจำปี :2555
ธุรกิจบริหารสินทรัพย์ด้อยคุณภาพ : บริษัทฯให้บริการบริหารสินทรัพย์ด้อยคุณภาพ ด้วยการรับจ้างจากผู้ที่เป็นเจ้าของพอร์ตสินทรัพย์ด้อยคุณภาพ ซึ่งโดยส่วนใหญ่ได้แก่ บริษัทบริหารสินทรัพย์และสถาบันการเงินทั่วไป บริษัทฯจะเป็นผู้ติดตามและเรียกเก็บหนี้จากลูกหนี้ของพอร์ตที่ผิดนัดชำระหนี้ รวมถึงการดำเนินคดี และบังคับยึดทรัพย์หลักประกัน เพื่อนำทรัพย์สินมาบริหารจัดการ และขายทอดตลาด  
ธุรกิจที่ปรึกษาการเงินและวาณิชธนกิจ : ได้แก่ การปรับโครงสร้างหนี้ การเป็นผู้ทำแผนและผู้บริหารแผนฟื้นฟูกิจการ สำหรับการให้บริการที่ปรึกษาการเงิน งานให้บริการจะครอบคลุมถึงงานบริการหาแหล่งเงินทุน การควบรวมกิจการ การสอบทานกระแสเงินสด รวมถึงการให้บริการที่ปรึกษาการเงินในเรื่องที่อยู่ภายใต้การกำกับดูแลของสำนักงานก.ล.ต.
# อาดามัส อินคอร์ปอเรชั่น
บริษัท อาดามัส อินคอร์ปอเรชั่น จำกัด (มหาชน) (ชื่อย่อ:ADAM) สรุปข้อสนเทศบริษัทจดทะเบียนตลาดหลักทรัพย์แห่งประเทศไทย  บริษัทจัดตั้งเมื่อวันที่ 19 กันยายน 2545 เดิมชื่อบริษัท อาร์ เค มีเดีย โฮลดิ้ง จำกัด (มหาชน) (“RK”) เพื่อประกอบธุรกิจการลงทุนในบริษัทย่อยในลักษณะ Holding Company เคยได้ลงทุนในบริษัทย่อย 2 บริษัท คือ บริษัท อาดามัส เวิลด์ จำกัด และ บริษัท อาดามัส เอ็กซ์ตร้า ล้าจซ์ จำกัด โดยกลุ่มบริษัท อาดามัส อินคอร์ปอเรชั่น จำกัด (มหาชน) ดำเนินธุรกิจหลัก 2 ด้าน คือ ด้านธุรกิจบริหารจัดการสถานีทีวีกีฬา T Sports Channel และ ด้านธุรกิจบริหารการตลาด เคยได้รับสิทธ์การถ่ายทอดสดเอฟเอคัพและฟุตบอลทีมชาติอังกฤษ แต่ต่อมาได้ยกเลิกสัญญา ปัจจุบันบริษัทได้ออกจากทำธุรกิจแล้ว
# ตริส(ไบไพรีดีน)รูทีเนียม(II) คลอไรด์
ตริส(ไบพีไรดีน)รูทีเนียม(II) คลอไรด์  เป็นสารประกอบโคออร์ดิเนชันที่มีสูตร [Ru(bpy)3]Cl2 เกลือผลึกสีแดงนี้ได้รับการเฮกซะไฮเดรต แม้ว่าทั้งหมดของคุณสมบัติที่น่าสนใจอยู่ในไอออนบวก [Ru(bpy)3]2+ ซึ่งได้รับความสนใจมากเพราะคุณสมบัติที่โดดเด่นของออปติคอล คลอไรด์จะถูกแทนที่ด้วยไอออนลบอื่น ๆ เช่น PF6−

การสังเคราะห์และโครงสร้าง
thumb|left|100px|โครงสร้างของ [Ru(bpy)3]2+
เกลือนี้จะถูกจัดเตรียมโดยการรักษาสารละลายรูทีเนียมไตรคลอไรด์ด้วย 2,2 '-ไบพีไรดีน ในการแปลงนี้ Ru (III)จะลดลงไปถึง Ru (II) และกรดไฮโปโฟสโฟรัส จะถูกเพิ่มมักจะเป็นตัวแทนช่วยลดBroomhead, J. A.; Young, C. G. “Tris(2,2’-bipyridine)Ruthenium(II) Dichloride Hexahydrate” Inorganic Syntheses, 1990, volume 28, pp. 338-340.  [Ru(bpy)3]2+ เป็นสารเชิงซ้อนโคออร์ดิเนชันแปดด้าน สารเชิงซ้อนเป็นไครัลด้วย D3 สัดส่วนของกลุ่ม
# แผ่นดินไหวในมณฑลเสฉวน พ.ศ. 2556
แผ่นดินไหวในมณฑลเสฉวน หรือ แผ่นดินไหวในเทศมณฑลหลูซาน เกิดขึ้นเมื่อเวลา 08.02 น. ตามเวลาปักกิ่ง (00:02 UTC) ของวันที่ 20 เมษายน 2556 จุดเหนือศูนย์เกิดแผ่นดินไหวตั้งอยู่ในอำเภอลูชาน นครยาอัน มณฑลเสฉวน ห่างจากเฉิงตูราว 116 กิโลเมตร ตามรอยเลื่อนลองเมนฉานในมณฑลเดียวกันซึ่งได้รับผลกระทบอย่างหนักจากแผ่นดินไหวในมณฑลเสฉวน พ.ศ. 2551 ศูนย์ข้อมูลแผ่นดินไหวจีนคาดขนาด Ms 7.0 และธรณีศาสตร์ออสเตรเลียคาดไว้ Mw 7.0 และองค์การสำรวจธรณีวิทยาสหรัฐคาดไว้ Mw 6.6 ระบบเตือนภัยยุโรปคาดไว้ Mw 6.6 และองค์การอุตุนิยมวิทยาญี่ปุ่นคาดไว้ Mj 6.9 จนถึงเวลา 00.00 น. (UTC+8) ของวันที่ 22 เมษายน สามารถบันทึกแผ่นดินไหวตามได้ 1,815 ครั้ง
# หลวงพ่อโอภาสี
ประวัติ 
หลวงพ่อโอภาสี หรือ พระมหาชวน เกิดวันที่ 16 มีนาคม พ.ศ. 2441 (นับแบบปัจจุบันเป็นปี พ.ศ. 2442) ที่จังหวัดนครศรีธรรมราช ต่อมาเมื่ออายุ 5 ปี ท่านได้เข้าฝากตัวเป็นศิษย์ของพระครูนนท์จรรยาวัตต์ เจ้าอาวาสวัดนันทาราม อ. ปากพนัง และในขณะที่ท่านบรรพชา ท่านก็ได้ศึกษาพระปริยัติธรรมประกอบไปด้วยกัน ศึกษาพระปริยัติธรรมอยู่ไม่นาน ท่านก็ลาพ่อแม่เดินทางมาศึกษาต่อยังกรุงเทพฯ ถวายตัวเป็นศิษย์ในสมเด็จพระสังฆราชเจ้า กรมหลวงวชิรญาณวงศ์ ซึ่งได้รับไว้ในพระอุปการะ ต่อมาท่านได้อุปสมบทเป็นพระภิกษุและมีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชขฌาย์เช่นกัน  ท่านได้ศึกษาพระปริยัติธรรมช่วงหนึ่งจนกระทั่งสอบได้จนถึงเปรียญธรรม 7 ประโยค ต่อมาในปี พ.ศ. 2484 ท่านได้ออกจากสำนักวัดบวรนิเวศวิหาร ท่านได้ออกธุดงค์ต่อไปยังจังหวัดต่าง ๆ จนได้เป็นศิษย์หลวงพ่อกบ วัดเขาสาริกา หลังจากถูกขับออกจากวัดบวรนิเวศ ท่านได้ไปปักกลดอยู่ที่ของนายเนียม คหบดี ผู้เป็นผู้ที่มีความศรัทธาต่อพระพุทธศาสนา  ในช่วงเวลานั้น ท่านก็ปฏิบัติวิปัสสนากรรมฐาน หรือทำกิจของสงฆ์  ชาวบ้านในละแวกนั้นเรียกนามใหม่ท่านว่า หลวงพ่อโอภาสี และประชาชนก็ช่วยกันสร้างกุฎหรือถวายจัตตุปัจจัยเพื่อสร้างวัดป้องกันแดดและฝน หลวงพ่อท่านได้นำจตุปัจจัยทั้งหมดที่ประชาชนนำมาถวายนำไปเผาทิ้งในกองไฟ ซึ่งท่านได้สอนประชาชนว่า การที่เรานำเพลิงเผาจตุปัจจัยเหล่านี้ ก็เปรียบเหมือนการดับเผาจิตใจความรัก โลภ โกรธ หลง ที่มีอยู่ในตัวมนุษย์ หรือเผากิเลสให้หมดสิ้นไปจากชีวิตของมนุษย์ ดังนั้นท่านจึงไม่ยึดติดใด ๆ ในวัตถุและตั้งใจศึกษาพระธรรมตั้งแต่ครองสมณเพศ และสามารถตัดกิเลสได้ ไม่ยึดติดเงินทอง ข้าวของเครื่องใช้ 

สมัยสงครามอินโดจีน พระเกจิอาจารย์จะปลุกเสกวัตถุมงคลมากมายที่มีชื่อเสียงโด่งดัง โดยสำหรับวัตถุมงคลในตอนนั้นของท่านคือ ผ้าประเจียด เป็นวัตถุมงคลที่ดังในสมัยนั้น เชื่อกันว่าสิ่งนั้นจะคุ้มครองทหารไทยในการต่อสู้ในสงคราม และพระเครื่องนั้นผู้ที่บูชาจะต้องเป็นคนที่รักษาศีลธรรมด้วย วัตถุมงคลของท่านก็จะมีเพียงรุ่นเดียวคือ เหรียญครุฑแบกเสมา ประชาชนและลูกศิษย์ของท่านต่างเคราพหลวงพ่อท่านเป็นอย่างมาก บทสวดมนต์หรือคาถาของท่านก็สำหรับให้ประชาชนและลูกศิษย์ลูกหาสวดเพื่อเดินทางไปไหนจะได้ปลอดภัย และมีสิริมงคลในชีวิต ขอเพียงเรายึดมั่นในความดี และท่านก็มีคติคำสอนอยู่อย่างหนึ่งคือ ก่อนจะหลับไปแต่ละวัน ขอให้ทุกคนนึกถึงความดีที่ตนเองทำไปในแต่ละวันด้วย หลวงพ่อโอภาสีได้ถึงแก่มรณภาพลงในวันที่ 31 ตุลาคม พ.ศ. 2498 ในขณะที่พุทธสมาคมแห่งประเทศอินเดียได้ทำจดหมายนิมนต์หลวงพ่อโอภาสีไปนมัสการสังเวชนียสถาน และให้ญาติโยมได้นมัสการอย่างใกล้ชิด จึงทำให้กำหนดการทุกอย่างของงานต้องยกเลิกลงไป ถึงแม้ท่านจะมรณภาพไปนานกว่า 60 ปีแล้วก็ตาม แต่ประชาชนและลูกศิษย์ลูกหาก็ไม่เคยลืมเลือน และยังแสดงความกตัญญูจัดงานสรงน้ำรูปหล่อท่านเป็นประจำ และประชาชนก็เชื่อว่าหลวงพ่อท่านไม่เคยไปไหนเลย แต่ยังคงอยู่คุ้มครองลูกศิษย์อยู่ สังขารของหลวงพ่อท่านก็ยังคงอยู่ในสวนอาศรมบางมด มีพุทธศาสนิกชนผู้เคารพศรัทธาไปกราบไหว้บูชามิได้ขาด ประหนึ่งท่านยังมีชีวิตอยู่ หลวงพ่อโอภาสี ประวัติและปฏิปทาของท่าน
# เกออร์ค วิลเฮ็ล์ม ฟรีดริช เฮเกิล
เกออร์ค วิลเฮ็ล์ม ฟรีดริช เฮเกิล (, ; 27 สิงหาคม ค.ศ. 1770 – 14 พฤศจิกายน ค.ศ. 1831) เป็นนักปรัชญาชาวเยอรมันสำนักคิดจิตนิยม (idealism) ซึ่งเป็นบุคคลสำคัญของสำนักคิดจิตนิยมเยอรมัน แนวคิดของเฮเกิลเป็นแนวคิดพื้นฐานของปรัชญาตะวันตกและการขยายขอบเขตการศึกษาปรัชญาร่วมสมัยทั้งในด้านสุนทรียศาสตร์ ภววิทยา และ การเมืองการปกครอง

ผลงานสำคัญของเฮเกิลคือการพัฒนาแนวคิดจิตนิยม [บ้างเรียกว่าจิตนิยมสัมบูรณ์ (absolute idealism)] ปรัชญาเรื่องจิตของเฮเกิลส่งอิทธิพลต่อกรอบความคิดในเรื่องจิตวิทยา รัฐ ประวัติศาสตร์ ศิลปะ ศาสนา และปรัชญา ผลงานเรื่องวิภาษวิธีของนายกับทาส (master–slave dialectic) ของเขามีความสำคัญอย่างมากต่อความคิดของปัญญาชนฝรั่งเศสในคริสต์ศตววรษที่ 20 ใจความสำคัญของปรัชญาแบบเฮเกิลคือความคิดเรื่องจิตหรือจิตวิญญาณ (Geist หรือบางครั้งแทนด้วยคำว่า mind) ในฐานะที่จิตวิญญาณจะแสดงตัวตนออกในรูปของประวัติศาสตร์ ทุกสิ่งดำเนินการไปบนหลักการของวิภาษวิธีหรือหลักคิดที่เชื่อว่าทุกสิ่งมีความขัดแย้งระหว่างบทตั้งต้น (thesis) กับบทแย้ง (antithesis) อันจะนำไปสู่ผลลัพธ์ใหม่หรือบทสรุป (synthesis)
# อาปิโก ไฮเทค
บริษัท อาปิโก ไฮเทค จำกัด (มหาชน) (ชื่อย่อ:AH)สรุปข้อสนเทศบริษัทจดทะเบียนตลาดหลักทรัพย์แห่งประเทศไทย  บริษัทก่อตั้งขึ้นเมื่อวันที่ 25 มีนาคม 2539 เพื่อดำเนินธุรกิจอุตสาหกรรมยานยนต์ ปัจจุบันบริษัทมีบริษัทย่อยและบริษัทร่วมในเครือจำนวน 30 บริษัท โดยแบ่งเป็นบริษัทในประเทศจำนวน 21 แห่งและบริษัทที่มีถิ่นฐานในต่างประเทศอีก 9 แห่ง บริษัทย่อยและบริษัทร่วมเหล่านี้ล้วนเป็นบริษัทที่มีความเกี่ยวเนื่องกับกลุ่มธุรกิจ ผลิตภัณฑ์ และบริการของบริษัทได้แก่ เป็นผู้ผลิตชิ้นส่วนยานยนต์ เป็นผู้แทนจำหน่ายรถยนต์ เป็นผู้ผลิตและจัดจำหน่ายระบบนำร่องการเดินทาง เป็นต้น

 การประกอบธุรกิจ 
ผลิตภัณฑ์ของกลุ่มบริษัทอาปิโก มีความเกี่ยวพันกับธุรกิจการผลิตชิ้นส่วนยานยนต์ประกอบด้วยการผลิตโครงรถกระบะ (Chassis Frame) ผลิตชิ้นส่วนรถยนต์ตีอัดขึ้นรูป (Forging) บริการตีกลึงอะไหล่ชิ้นส่วนรถยนต์ (Machining) ผลิตและจำหน่ายชิ้นส่วนพลาสติก ผลิตชิ้นส่วนประดับยนต์ ผลิตอุปกรณ์ระบบนำร่องการเดินทางโดยรถยนต์ ธุรกิจด้านการพัฒนาโปรแกรมคอมพิวเตอร์สำหรับอุปกรณ์ระบบนำร่องการเดินทางโดยรถยนต์ และเป็นตัวแทนจำหน่ายรถยนต์ โดยมีรายละเอียดของแต่ละกลุ่มผลิตภัณฑ์หลักๆ ดังนี้การประกอบธุรกิจของแต่ละสายผลิตภัณฑ์แบบรายงาน56-1 อาปิโก ไฮเทค จำกัด (มหาชน) ประจำปี :2555
ชิ้นส่วนรถยนต์ (OEM Auto Parts)
ออกแบบ ผลิต และติดตั้งอุปกรณ์จับยึด (Jigs)
การออกแบบและผลิตแม่พิมพ์ (Stamping Die)
ธุรกิจตัวแทนจำหน่ายรถยนต์ (Car Dealership)
ระบบนำร่องการเดินทาง
# เจ้าหญิงฮวาฮย็อบ
เจ้าหญิงฮวาฮย็อบ  (ค.ศ. 1733 – ค.ศ. 1752) เป็นพระราชธิดาองค์ที่เจ็ดของพระเจ้าย็องโจกับพระสนมย็องบิน ประสูติในวันที่เจ็ดของเดือนที่สามตามปฏิทินจันทรคติปี ค.ศ. 1743. ในปีที่ 19 ของการครองราชย์ของพระเจ้าย็องโจทรงเฉลิมพระนามว่า ฮวาฮย็อบ หมายถึงความสามัคคี ในปีเดียวกันนั้นเองได้เสกสมรรสกับซินควางซู บุตรชายของผู้ว่าการเมืองหลวงซินมัน

เจ้าหญิงฮวาฮย็อบสิ้นพระชนม์ด้วยโรคหัดในวันที่ยี่สิบเจ็ดเดือนที่สิบเอ็ดตามปฏิทินจันทรคติปี ค.ศ. 1752 ขณะพระชนม์เพียง 19 พรรษา เจ้าหยิงฮวาฮย็อบเป็นสตรีที่งดงามมีความจงรักภักดีต่อพระราชบิดาและพระราชมารดาเป็นพระราชธิดาที่เป็นที่โปรดปรานของพระเจ้าย็องโจแต่พระองค์ทรงผิดหวังที่เจ้าหญิงไม่ใช่ผู้ชาย Yongjo's great disappointment was explicitly recorded in the Sillok (英祖 33卷, 9年3月 8日:上曰: "予豈以此, 至於寢食失節, 而但念三宗血脈, 心不如常矣。") ในทำนองเดียวกันเจ้าหญิงฮวาฮย็อบทรงสนิทสนมกับเจ้าชายรัชทายาทซาโดพระเชษฐามาก เจ้าชายเป็นผู้ที่รักใครและใส่ใจต่อพระนางมากเมื่อพระนางสิ้นพระชนม์ประจบกับพระนางช็องซ็องก็สวรรคตทำให้เจ้าชายรัชทายาทซาโดเสียพระทัยจนสติวิปลาสไป JaHyun Kim Haboush, ed., The Memoirs of Lady Hyegyŏng: The Autobiographical Writings of a Crown Princess of Eighteenth-Century Korea. University of California Press, Berkeley, 1996. ISBN 0-520-20055-1

 พงศาวลี
# รายพระนามพระมหากษัตริย์บราซิล
จักรพรรดิแห่งบราซิล คือผู้ปกครองบราซิลในระบอบราชาธิปไตย ซึ่งปกครองบราซิลและโปรตุเกสในฐานะสหราชอาณาจักรโปรตุเกส บราซิล และแอลการ์ฟ (ค.ศ. 1815–1822) และก่อตั้งเป็นรัฐเอกราชจากโปรตุเกสเป็นจักรวรรดิบราซิล (ค.ศ. 1822–1889)

 พระมหากษัตริย์แห่งสหราชอาณาจักรโปรตุเกส บราซิล และแอลการ์ฟ 
 พระบรมฉายาลักษณ์ พระปรมาภิไธยเสด็จขึ้นครองราชย์สิ้นสุด100px สมเด็จพระราชินีนาถมารีอาที่ 1 แห่งโปรตุเกส 16 ธันวาคม พ.ศ. 235820 มีนาคม พ.ศ. 2359100px พระเจ้าฌูเอาที่ 6 แห่งโปรตุเกส 20 มีนาคม พ.ศ. 235912 ตุลาคม พ.ศ. 2365

 จักรพรรดิแห่งบราซิล (1822-1889) 
 พระบรมฉายาลักษณ์ พระปรมาภิไธยเสด็จขึ้นครองราชย์สิ้นสุด100px จักรพรรดิเปดรูที่ 1 แห่งบราซิล 12 ตุลาคม พ.ศ. 23657 เมษายน พ.ศ. 2374100px จักรพรรดิเปดรูที่ 2 แห่งบราซิล 7 เมษายน พ.ศ. 237415 พฤศจิกายน พ.ศ. 2432

 ผู้อ้างสิทธิในราชบัลลังก์บราซิล 
 ราชวงศ์บรากันซา 
 พระบรมฉายาลักษณ์/พระฉายาลักษณ์ พระปรมาภิไธย/พระนามาภิไธย เริ่มอ้างสิทธิ สิ้นสุด100px จักรพรรดิเปดรูที่ 2 แห่งบราซิล 15 พฤศจิกายน พ.ศ. 24325 ธันวาคม พ.ศ. 2434100px เจ้าหญิงอิซาเบลแห่งบราซิล5 ธันวาคม พ.ศ. 243414 พฤศจิกายน พ.ศ. 2464

 ราชวงศ์ออร์เลอองส์-บรากันซา, สายวาสซูรัส
 พระรูป พระนาม เริ่มอ้างสิทธิ สิ้นสุด100px เจ้าชายเปดรู เฮนริก 14 พฤศจิกายน พ.ศ. 24645 กรกฎาคม พ.ศ. 2524link=https://en.wikipedia.org/wiki/File:Prince_Luiz_Gast%C3%A3o_d'Orl%C3%A9ans-Bragance_(original).jpg|107x107pxเจ้าชายหลุยส์ 5 กรกฎาคม พ.ศ. 252415 กรกฎาคม พ.ศ. 2565link=https://en.wikipedia.org/wiki/File:Premi%C3%A8re_BUC_-_SP_(52328730972)_(cropoed).jpg|148x148pxเจ้าชายเบอร์ทรันด์ 15 กรกฎาคม พ.ศ. 2565ยังอยู่ในตำแหน่ง

 ราชวงศ์ออร์เลอองส์-บรากันซา, สายเปโตรโปลิส
 พระรูป พระนาม เริ่มอ้างสิทธิ สิ้นสุด เจ้าชายเปดรู กาสตาว 19 มกราคม พ.ศ. 248327 ธันวาคม พ.ศ. 2550 เจ้าชายเปดรู คาร์ลอส 27 ธันวาคม พ.ศ. 2550ยังอยู่ในตำแหน่ง

บ
หมวดหมู่:ประเทศบราซิล
หมวดหมู่:พระมหากษัตริย์บราซิล
หมวดหมู่:จักรพรรดิบราซิล
# เควิน โกรสคร็อยทซ์
เควิน โกรสคร็อยทซ์ (เกิด 19 กรกฎาคม ค.ศ. 1988) เป็นนักฟุตบอลชาวเยอรมัน ปัจจุบันเล่นในลีกบุนเดิสลีกาให้กับโบรุสซีอาดอร์ทมุนท์ในตำแหน่งปีก โกรสคร็อยทซ์มีลูกพี่ลูกน้องหนึ่งคนชื่อ มาร์เซล โกรสคร็อยทซ์ ปัจจุบันเล่นให้กับวุพเพอร์ทาเลอร์ แอสเฟา โบรุสเซีย
เกียรติประวัติ
โบรุสซีอาดอร์ทมุนท์
 บุนเดิสลีกา: 2010–11, 2011–12
 เดเอ็ฟเบ-โพคาล: 2011–12